**Szentendre Város Önkormányzat Képviselő-testületének**

 **41/2017. (XII.11.) önkormányzati rendelete**

**a hulladékgazdálkodási közszolgáltatásról**

**(Egységes szerkezetben a 13/2019. (III.18.), a 16/2019. (IV.01.), a 32/2020. (VII.20.) valamint a 9/2021. (II.25.) önkormányzati rendeletekkel)**

Szentendre Város Önkormányzat Képviselő-testülete a hulladékról szóló 2012. évi CLXXXV. törvény 35. §-ában, valamint a 88. § (4) bekezdésében kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában foglalt feladatkörében eljárva a következőket rendeli el:

**I. RÉSZ**

# BEVEZETŐ RENDELKEZÉSEK

**1. Általános rendelkezések**

## 1. §

E rendelet hatálya kiterjed

1. a Szentendre Város közigazgatási területén végzett hulladékgazdálkodási közszolgáltatásra és annak alanyaira,
2. a város közigazgatási területén levő valamennyi ingatlan tulajdonosánál, tulajdonosi közösségénél, birtokosánál vagy használójánál (továbbiakban együtt: ingatlanhasználó), valamint a közigazgatási területen belül működő vállalkozásoknál, intézményeknél keletkező, a hulladékról szóló 2012. évi CLXXXV. törvényben (továbbiakban: Ht.) meghatározott hulladékra, azok szállítására, kezelésére.

**2. §**

1. A Képviselő-testület annak érdekében, hogy a jogszabályokban meghatározott hulladékgazdálkodási, településtisztasági feladatait a korszerű környezetvédelem követelményei szerint teljesítse, a jelen rendeletben foglaltak szerint az önkormányzati hulladékgazdálkodási közfeladat ellátására kötelezően ellátandó és igénybe veendő hulladékgazdálkodási közszolgáltatást szervez és tart fenn.
2. A Képviselő-testület a szabályozás eszközével arra törekszik, hogy a képződő hulladék mennyiségét és veszélyességét a környezetterhelés csökkentése érdekében a lehető legkisebb mértékűre szorítsa. Ennek érdekében érvényesíteni kívánja a megosztott felelősség elvét, mely alapján a hulladékgazdálkodás körébe tartozó szereplők felelősségét meghatározza.
3. Az ingatlanhasználók, a gazdálkodó szervezetek, valamint az intézmények a jelen rendeletben meghatározottak szerint jogosultak és kötelesek igénybe venni a hulladékgazdálkodási közszolgáltatást.
	1. **Értelmező rendelkezések**
	2. **§**

E rendelet alkalmazásában

1. *adatszolgáltatás*: a nyilvántartásban szereplő adatok meghatározott részének hozzáférhetővé tétele, illetve átadása az adatkezelésre jogosult hatóságnak vagy szervezetnek;
2. *elkülönítetten gyűjtött hulladék*: olyan hulladék, amelyet fajta és jelleg - adott esetben típus - szerint a képződés helyén a vegyes hulladéktól, illetve más fajtájú, jellegű vagy típusú hulladéktól elkülönítve gyűjtenek;
3. *hasznosítható hulladék:* azok az anyagok, amelyek anyaguk szerint értékesítésbe vihetők, szelektálásuk esetén akár eredeti funkciójuktól eltérő célra hasznosíthatók;
4. *hulladékkezelő létesítmény*: a települési hulladék begyűjtésére, átvételére és az egyes hulladékfajták további tárolására, átrakására, előkezelésére, hasznosítására vagy ártalmatlanítására szolgáló telephely, kivéve a hulladékgyűjtő udvart;
5. *inert hulladék:* az a hulladék, amely nem megy át jelentős fizikai, kémiai vagy biológiai átalakuláson. Jellemzője, hogy vízben nem oldódik, nem ég, illetve más fizikai vagy kémiai módon nem reagál, nem bomlik le biológiai úton, vagy nincs kedvezőtlen hatással a vele kapcsolatba kerülő más anyagra olyan módon, hogy abból környezetszennyezés vagy emberi egészség károsodása következne be, továbbá csurgaléka és szennyezőanyag-tartalma, illetve a csurgalék ökotoxikus hatása jelentéktelen, így nem veszélyezteti a felszíni vagy felszín alatti vizeket;
6. *ingatlanhasználó:* A Ht. 2. § (1) bekezdés 34. pontjában rögzített fogalom, azzal, hogy amennyiben az ingatlanhasználó személye nem állapítható meg, úgy e rendeletben foglalt kötelezettségek teljesítése az ingatlan tulajdonosát terheli. Több tulajdonos esetén a kötelezettség egyetemleges;
7. *üdülőingatlan* (továbbiakban: Időlegesen használt ingatlan): azon ingatlan, amelyben sem bejelentett lakóhellyel, sem bejelentett tartózkodási hellyel nem rendelkezik senki, és az ingatlanban életvitelszerűen nem tartózkodik senki, valamint a használati szezon időtartamán túl az ingatlan nincs használatban. A használati szezon április 01-től szeptember 30-ig tart;
8. *koordináló szerv:* a Ht.-ben rögzített állami hulladékgazdálkodási közfeladat ellátására létrehozott koordináló szervezet;
9. *veszélyes hulladék:* az olyan hulladék, amely a Ht. 1. mellékletében felsorolt tulajdonságok közül eggyel vagy többel rendelkezik, illetve ilyen anyagokat vagy összetevőket tartalmaz, eredete, összetétele, koncentrációja miatt az egészségre, a környezetre kockázatot jelent;

9. *zöldhulladék*: kerti hulladék, amely olyan növényi maradvány, amely a Szentendre területén levő ingatlanokon keletkezik (pl. fű, falevél, gally 12 cm átmérőig);

**II. RÉSZ**

# A HULLADÉKGAZDÁLKODÁSSAL ÉS A HULLADÉKGAZDÁLKODÁSI KÖZSZOLGÁLTATÁSSAL KAPCSOLATOS FELADATOK

**3. Az önkormányzat hulladékgazdálkodással kapcsolatos feladatai**

## 4. §

1. Az önkormányzat – a Ht.-ben meghatározottakon túl – a hulladékgazdálkodással összefüggésben
	1. e rendeletben szabályozza az önkormányzat által szervezett és kötelező igénybevétel alá eső települési hulladékgazdálkodási közszolgáltatások szabályait,
	2. önálló rendeletben szabályozza a köztisztasággal kapcsolatos egyes kérdéseket.
2. Az önkormányzat a hulladékgazdálkodási feladatainak ellátása érdekében együttműködhet más települési önkormányzatokkal. Az együttműködés tartalmát és feltételeit együttműködési vagy társulási szerződés állapítja meg.
3. A Képviselő-testület a vonatkozó jogszabályokban foglaltaknak megfelelően dönt a Közszolgáltató kiválasztásáról, illetve kijelöléséről.
4. A Képviselő-testület azt a hulladékgazdálkodási engedéllyel rendelkező gazdálkodó szervezetet választhatja ki, amelyben az állam, a települési önkormányzat vagy a települési önkormányzatok társulása a tulajdoni hányada alapján a szavazatok többségével közvetlenül vagy közvetve rendelkezik, és a társaság tulajdonosaként jogosult arra, hogy a vezető tisztségviselők és a felügyelő bizottság tagjai többségét megválassza vagy visszahívja.

## 4. A közszolgáltató hulladékgazdálkodási közszolgáltatással kapcsolatos jogai és kötelezettségei

## 5.§

(1) A közszolgáltató kötelessége - a hulladékgazdálkodási közszolgáltatás elvégzésére vonatkozó kormányrendelettel és a Ht.-ben meghatározottakkal összhangban - az e rendeletben és a közszolgáltatási szerződésben foglaltak szerint, a környezetvédelmi, valamint az egyéb jogszabályi előírások megtartásával

1. a közszolgáltatás igénybevételére kötelezettől, vagy azt igénybe vevő ingatlanhasználóktól a közszolgáltató szállítóeszközeihez rendszeresített (szabványos) hulladékgyűjtő edényekben, vagy külön szabályozott esetekben a közszolgáltató által biztosított jelzett műanyag zsákban gyűjtött vegyes hulladék házhoz menő járattal történő rendszeres begyűjtése és elszállítása,
2. a közszolgáltatás igénybevételére kötelezettől, vagy azt igénybe vevő ingatlanhasználóktól a közszolgáltató által fenntartott és működtetett hulladékgyűjtő udvaron, szigeteken, továbbá az ingatlanhasználó használatában lévő hulladékgyűjtő edényekben, vagy e rendeletben foglaltak szerinti egyéb módon, elkülönítetten gyűjtött hulladék gyűjtése,
3. az általa begyűjtött települési hulladék kezelésére szolgáló hulladékgyűjtő udvar és hulladékgyűjtő szigetek üzemeltetése, létesítése,
4. az a)-c) pontokban foglaltak szerint begyűjtött és elszállított települési hulladék hasznosításra történő átadása vagy ártalmatlanítása,
5. Szentendre Város közszolgáltatással ellátott területén lomhulladék és zöldhulladék begyűjtése, elszállítása.
6. A közszolgáltató a magasabb szintű jogszabályokban és e rendeletben foglaltak szerint köteles eleget tenni adatszolgáltatási és nyilvántartási kötelezettségének.
7. A közszolgáltató köteles a Képviselő-testület számára közszolgáltatói tevékenységéről évente beszámolót készíteni a közszolgáltatási tevékenység éves értékeléséhez.

(4) A közszolgáltató a hulladékgazdálkodási közszolgáltatáshoz

* 1. biztosítja a közszolgáltatás - külön jogszabályban meghatározott - személyi és tárgyi, valamint közegészségügyi feltételeit, amelyek garantálják a közszolgáltatás tartós, rendszeres és a környezetvédelmi szempontoknak maradéktalanul megfelelő ellátását,
	2. rendelkezik a magasabb szintű jogszabályokban megkövetelt, a hulladékgazdálkodási közszolgáltatás ellátásához szükséges környezetvédelmi hatósági engedéllyel,
	3. az önkormányzattal közszolgáltatási szerződést köt.

(5) A közszolgáltató a közszolgáltatási szerződésben foglaltak alapján a hulladékgazdálkodási közszolgáltatás teljesítésére 100 %-ban közreműködő alvállalkozót vesz igénybe.

**III. RÉSZ**

# A TELEPÜLÉSI HULLADÉKKAL KAPCSOLATOS HULLADÉKGAZDÁLKODÁSI KÖZSZOLGÁLTATÁS

**I. Fejezet**

**A hulladékgazdálkodási közszolgáltatás alanyai és tartalma**

**5. A közszolgáltató szervezet**

## 6. §

Szentendre Város közigazgatási területén a hulladékgazdálkodási közszolgáltatás teljesítésére kizárólagosan jogosult a Fővárosi Közterület-fenntartó Zártkörűen Működő Nonprofit Részvénytársaság (székhelye: 1081 Budapest, Alföldi u. 7.), aki e minőségében közszolgáltatónak minősül (továbbiakban: Közszolgáltató).

 **6. A közszolgáltatási** **szerződés**

## 7. §

1. A közszolgáltatási szerződés célja, hogy a közszolgáltatás teljesítése érdekében az önkormányzat és a közszolgáltató közötti kapcsolatok szabályozásáról gondoskodjon.
2. Az önkormányzat a közszolgáltatás ellátásának megszervezésére, fenntartására vonatkozóan a magasabb szintű jogszabályokban és e rendeletben foglaltak szerint köteles eljárni. A Képviselő-testület a jogszabályi előírásnak megfelelően a Közszolgáltatóval a közszolgáltatás ellátására szerződést köt. A közszolgáltatási szerződés nyilvános.
3. A települési hulladék begyűjtésére, kezelésére, elszállítására vonatkozó közszolgáltatási szerződés legfeljebb 10 évre szólóan köthető meg. A szerződésben meg kell határozni a vegyes települési hulladék kezelését végző létesítményt.
4. A közszolgáltatási szerződés részletes feltételeit és tartalmi követelményeit a magasabb szintű jogszabályokkal összhangban jelen rendelet állapítja meg. A közszolgáltatási szerződésben rögzíteni kell a hulladékgazdálkodási közszolgáltatás körében
	1. a Közszolgáltató azonosító adatait (név, cím, KÜJ- és KTJ-azonosító, statisztikai számjel),
	2. a közszolgáltatás megnevezését, tartalmát, a közszolgáltatás teljesítésének területi határát,
	3. annak a ténynek a rögzítését, hogy a Közszolgáltató vállalta a megjelölt közszolgáltatás teljesítését,
	4. a közszolgáltatási szerződés időtartamát,
	5. a települési hulladék gyűjtésének módját, az elkülönítetten gyűjtött hulladékok körét és gyűjtésének, illetve hasznosításának módját,
	6. a Közszolgáltató feladatellátásának ellenőrzésére vonatkozó szabályokat,
	7. a Közszolgáltatónak a lakosság és az ingatlanhasználók irányában fennálló tájékoztatási kötelezettségét, és teljesítésének módját; azokat a feltételeket, amelyek mellett a Közszolgáltató a közszolgáltatás teljesítésére közreműködőt vagy teljesítési segédet vehet igénybe, s ez utóbbiakért történő felelősségvállalást, és
	8. a közszolgáltatási szerződés megszűnésének, megszüntetésének szabályait.
5. A közszolgáltatási szerződésben az önkormányzat kötelességeként kell meghatározni
	1. a közszolgáltatás hatékony és folyamatos ellátásához a Közszolgáltató számára szükséges információk szolgáltatását,
	2. a közszolgáltatás körébe tartozó és a Szentendre Város közigazgatási területén folyó egyéb hulladékgazdálkodási tevékenységek összehangolásának elősegítését,
	3. a települési igények kielégítésére alkalmas, a hulladék gyűjtésére, kezelésére, ártalmatlanítására szolgáló helyek és létesítmények kijelölését, és
	4. a közszolgáltató kizárólagos közszolgáltatási jogának biztosítását.
6. Az önkormányzat biztosítja, hogy a Közszolgáltató a hulladékok gyűjtését, szállítását a helyi közutakon elvégezhesse. Ennek érdekében folyamatosan gondoskodik a szállítási útvonalakba benyúló, szabványos hulladékszállító járművek mozgását akadályozó, azokban károkat okozó ágak levágásáról, továbbá biztosítja a téli hó eltakarítást és a síkosság mentesítést.
7. Az önkormányzat biztosítja az üveghulladék, valamint a papír, műanyag, fém hulladék elkülönített gyűjtéséhez szükséges gyűjtőszigetek, valamint az éves terv szerint végzett lomhulladék gyűjtésre szolgáló konténerek számára a jogszabályoknak megfelelő területet.
8. A közszolgáltatási szerződésben a Közszolgáltató kötelességeként kell meghatározni
	1. a közszolgáltatás folyamatos és tartalmában teljes körű ellátását, illetve területi korlátait,
	2. a közszolgáltatás meghatározott rendszer, módszer és gyakoriság szerinti teljesítését,
	3. a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,
	4. a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,
	5. a közszolgáltatás körébe tartozó hulladék ártalmatlanítására a kijelölt helyek és létesítmények igénybevételét,
	6. a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,
	7. a fogyasztók számára könnyen hozzáférhető ügyfélszolgálat és tájékoztatási rendszer működtetését, és
	8. a fogyasztói panaszok és észrevételek elintézési rendjének megállapítását.

 **7. Az ingatlanhasználókra vonatkozó szabályok**

## 8. §

(1) Az ingatlanhasználó a Ht. rendelkezéseivel összhangban köteles az önkormányzat által szervezett közszolgáltatás igénybevételére az ingatlanán keletkező települési hulladék e rendeletben előírtak szerinti gyűjtésére, a Közszolgáltatónak történő átadására, valamint a közszolgáltatási díj megfizetésére.

(2) Az ingatlanhasználó a közszolgáltatási díjat a hatályos jogszabályok alapján kijelölt koordináló szervnek fizeti meg, a koordináló szerv által kiállított számla alapján.

(3) Az ingatlanhasználó kötelessége továbbá, hogy

1. a hulladék gyűjtése során megfelelő gondossággal járjon el annak érdekében, hogy a hulladék mások testi épségét és egészségét, valamint jó közérzetét ne veszélyeztesse,
2. a település természetes és épített környezetét ne szennyezze, a növény- és állatvilágot ne károsítsa, és
3. az ingatlanán keletkező hulladék mennyiségét alacsony szinten tartsa és a rendelkezésre álló szelektív gyűjtési lehetőséget igénybe vegye.

(4) Az ingatlanhasználó köteles az önkormányzat által biztosított, az ingatlanhasználó által igénybe vett hulladékgyűjtő edény méretét igazoló matricát a hulladékgyűjtő edényre jól láthatóan felragasztani.

(5) Az ingatlan tulajdonosa köteles a Közszolgáltatónak 15 napon belül bejelenteni, ha tulajdonos változás vagy egyéb ok miatt a közszolgáltatás igénybevételére kötelezetté válik vagy ha ez irányú kötelezettsége megszűnik.

(6) A Közszolgáltató jogosult a települési hulladék elszállítását megtagadni, ha

1. megállapítható, hogy a hulladékgyűjtő edényekben kihelyezett hulladék az ürítés, vagy a szállítás során a szállítást végző személyek életében, testi épségében, egészségében, továbbá a szállító járműben vagy berendezésben kárt okozhat, vagy a hasznosítás, illetve a kezelés során veszélyeztetheti a környezetet,
2. a hulladékgyűjtő edényekben maximálisan az 1. mellékletben meghatározott tömeget meghaladó hulladék van,
3. érzékszervi észleléssel megállapítható, hogy a kihelyezett hulladékgyűjtő edény mérgező, robbanó, folyékony, veszélyes, vagy olyan anyagot tartalmaz, amely a települési hulladékkal együtt nem gyűjthető, nem szállítható, nem ártalmatlanítható, és nem minősül a helyi hulladékgazdálkodási rendelet és a hulladékok jegyzékéről szóló jogszabály szerinti települési hulladéknak,
4. a települési hulladékot nem a jelen rendeletben megengedett módon helyezték el, illetve a hulladékgyűjtő edény nem a közszolgáltató által hozzáférhető helyre került kihelyezésre,
5. nem a közszolgáltató szállítóeszközéhez rendszeresített hulladékgyűjtő edényben került kihelyezésre a hulladék,
6. a kihelyezett hulladékgyűjtő edény túltöltött és ürítése a környezet szennyezése, hulladék szóródása nélkül nem lehetséges,
7. a hulladékgyűjtő edény mellett elhelyezett bármilyen többlethulladék nem a közszolgáltató által rendszeresített, egyedi jelöléssel ellátott hulladékgyűjtő zsákban kerül kihelyezésre, ide nem értve azt az esetet, ha jelen rendelet kifejezetten rögzíti a jelzetlen zsákban történő hulladék kihelyezés lehetőségét,
8. a hulladékgyűjtő edénybe olyan nedves hulladékot helyeztek el, amely az hulladékgyűjtő edényben összetömörödött vagy befagyott, illetve a hulladékgyűjtő edényben lévő hulladékot úgy összepréselték, hogy azt üríteni nem lehet,
9. a hulladékgyűjtő edényen az igazoló matrica nem található, vagy az azon szereplő méret a hulladékgyűjtő edény tényleges méretétől eltér, vagy ha
10. az adott hulladék hulladékfajta szerinti elkülönítése nem felel meg a jogszabályban foglaltaknak.

(7) Amennyiben a Közszolgáltató a települési hulladék elszállítását megtagadja, köteles azt megfelelően dokumentálni, az ingatlanhasználót a megtagadás tényéről és okáról írásban értesíteni, és felhívni a jelen rendeletben meghatározott szabályok betartására.

## 9. §

1. Gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési hulladékának kezeléséről a Ht. 31.§-ában foglaltaknak megfelelően nem gondoskodik.
2. A gazdálkodó szervezet a háztartási hulladékhoz hasonló hulladékának kezeléséről a közszolgáltatás keretében köteles gondoskodni. A gazdálkodó szervezet köteles az ilyen hulladékának elkülönített gyűjtésére.
3. A gazdálkodó szervezetet minden egyéb hulladék, így különösen a veszélyes hulladék, folyékony hulladék, bontási anyagok, speciálisan a tevékenységi körből származó hulladékok rendszeres vagy alkalmi elszállítási és elhelyezési kötelezettsége alól a (2) bekezdésben foglaltak nem mentesítik.
4. Az ingatlanhasználó, akinek ingatlanán települési hulladék keletkezik, de az ingatlana egyidejűleg gazdálkodó szervezet cégnyilvántartásban bejegyzett székhelyéül, telephelyéül vagy fióktelepéül is szolgál, köteles a települési hulladékát a gazdálkodó szervezetnek az ingatlanon folytatott, a nem gazdasági tevékenysége során keletkezett települési hulladéktól elkülönítetten gyűjteni. E hulladék kezelésére is köteles a közszolgáltatást igénybe venni, feltéve, hogy a gazdasági tevékenységével összefüggésben keletkezett települési hulladékának kezeléséről nem a közszolgáltatás keretében gondoskodik.
5. Az a gazdálkodó szervezet, amelynek tulajdonosa és bejegyzett székhely címe megegyezik az ingatlanba állandó lakcímbejelentéssel bejelentett magánszemély tulajdonossal, mentesül a díjfizetés alól, ha bizonyítja a Közszolgáltatónak, hogy tevékenysége, vagy egyéb igazolható körülménye miatt nem termel, vagy máshol termel, és nem hoz a közszolgáltatással ellátott területre hulladékot. A gazdálkodó szervezet nyilatkozatában szerepelnie kell azonosító adatainak, mentessége indokának, valamint az azt alátámasztó bizonyítékoknak.

(6) A háztartási hulladékhoz hasonló hulladék kapcsán a közszolgáltatás igénybevételéről szóló szerződés megkötéséig a gazdálkodó szervezet 120 l/hét mennyiséget tartozik közszolgáltatási díjként megfizetni.

**8.A közszolgáltatási díj megfizetése**

## 10. §

1. Az ingatlanhasználó a közszolgáltatás igénybevétele után közszolgáltatási díjat köteles fizetni. A közszolgáltatási díjat a koordináló szerv által kiállított számla kézhezvételét követően a számlán feltüntetett fizetési határidőig köteles kiegyenlíteni.
2. Az ingatlanhasználó változása esetén a közszolgáltatás díját a Közszolgáltatónak történt bejelentés hónapjának utolsó napjáig a korábbi, azt követően pedig az új tulajdonos köteles megfizetni a koordináló szerv részére.
3. A Közszolgáltató mindaddig jogosult lakó-és időlegesen használt ingatlanoknál, valamint gazdálkodó szervezeteknél, és egyéb nem magánszemély ingatlanhasználónál 1 db 120 l térfogatú hulladékgyűjtő edény heti egyszeri ürítési igényét vélelmezni ingatlanonként, ameddig az ingatlanhasználó az eltérő térfogatú hulladékgyűjtő edény ürítésére vonatkozó igényét írásban nem jelenti be, illetve a gazdálkodó szervezet, és egyéb nem magánszemély ingatlanhasználó a szolgáltatásra szerződést nem köt.
4. A kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében a koordináló szerv intézkedik.
5. A közszolgáltatás díját tartalmazó számla adataival és összegével kapcsolatban az ingatlanhasználó a koordináló szervnél írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. A kifogásra, a mindenkor hatályos fogyasztóvédelmi törvény alapján a koordináló szerv válaszol.
6. A hulladékgazdálkodási közszolgáltatás ellátásával kapcsolatos panaszok kezelésére a Közszolgáltató köteles.

**9. Adatszolgáltatási és nyilvántartási kötelezettség**

## 11. §

1. A hulladék termelője, birtokosa (a továbbiakban együtt: termelője), közvetítője és kezelője telephelyenként naprakész nyilvántartást köteles vezetni a Ht.-ben foglaltak szerint.
2. A hulladék termelője a nyilvántartást a hulladékkal kapcsolatos nyilvántartási és adatszolgáltatási kötelezettségekről szóló kormányrendelet szerinti adattartalommal alakítja ki és vezeti. A nyilvántartások, bizonylatok legalább 5 évig – veszélyes hulladék esetén 10 évig nem selejtezhetők.
3. Rendszeres adatszolgáltatásra telephelyenként és hulladéktípusonként kötelezett a termelő, ha tárgyévben a telephelyén keletkezett, továbbá birtokolt hulladékok összes mennyisége meghaladja
	1. veszélyes hulladék esetében a 100 kg-ot,
	2. nem veszélyes hulladék esetében a 2000 kg-ot, vagy
	3. nem veszélyes építési és bontási hulladék esetében az 5000 kg-ot.
4. Amennyiben a kötelezett nyilvántartási és adatszolgáltatási kötelezettségeit nem teljesíti a hulladékgazdálkodási bírság mértékéről, valamint kiszabásának és megállapításának módjáról szóló kormányrendelet szerint megállapított bírság megfizetésére köteles.
5. A hulladékra vonatkozó, az adatszolgáltatásból származó feldolgozott adatok nyilvánosak.
6. Az önkormányzat a közszolgáltatási feladat végrehajtásához adatokat szolgáltat a közigazgatási területén az új épületek adatairól, különösen címéről, helyrajzi számáról, rendeltetéséről).
7. A Közszolgáltató jogosult egyes, a közszolgáltatás ellátásához kapcsolódó részfeladatai tekintetében adatkezelőt, adatfeldolgozót megbízni. A Ht.-ben meghatározott személyes adatokat a jogszabályoknak megfelelő módon jogosult kezelni és hatósági, bírósági eljárások lefolytatása céljából jogszabályi keretek között harmadik személyeknek átadni.
8. A Közszolgáltató a hulladékról szóló törvényben meghatározott adatokon kívül a közszolgáltatással érintett ingatlanok helyrajzi számát is kezelheti, továbbá – az ingatlanhasználó önkéntes adatszolgáltatása alapján – kezelheti az ingatlanhasználó egyéb adatait, így különösen e-mail címét, telefonszámát).
9. A Közszolgáltató jogosult a közszolgáltatási feladatai végrehajtása érdekében igénybe vett közszolgáltatói alvállalkozó részére mindazon adatokat továbbítani, és az alvállalkozó mindazon adatokat jogosult kezelni, mely a közszolgáltatás ellátásához – ideérve az ügyfélszolgálati feladatok ellátását, panaszok ügyintézését, adatszolgáltatást is – szükségesek.

**II. Fejezet**

**A hulladékgazdálkodási közszolgáltatás ellátásának rendje**

**10. A közszolgáltatás igénybevételének módja és feltételei**

## 12. §

1. A közszolgáltatás igénybevétele minden ingatlanhasználó részére kötelező. A jogviszony kezdő időpontja az a nap, amelyen az önkormányzat a közszolgáltatás teljesítésének megkezdéséről és lényeges feltételeiről az ingatlanhasználót a rendelet közzététele útján tájékoztatja. A közszolgáltatás igénybevételéről a Közszolgáltató az ingatlanhasználó bejelentése alapján szerez tudomást.
2. Az ingatlanhasználó a közszolgáltatás igénybevételére köteles
	1. új ingatlan építése esetén a használatbavételi engedély jogerőre emelkedésétől,
	2. használt ingatlan vásárlása esetén az ingatlan birtokbaadásától,
	3. új vagy használt ingatlan bérbevételénél a bérbevételtől, illetve egyéb címen történő használatbavételétől,
	4. a vagyonkezelő esetében a vagyonkezelői szerződés szerinti birtokbavételtől,
	5. amennyiben az a)-d) pontban foglaltak időpontja nem állapítható meg, illetve minden egyéb jogcímen történő ingatlanhasználat esetén a lakcímbejelentéstől (lakó- vagy tartózkodási hely létesítésétől) kezdődően,
	6. Szentendre város közigazgatási területén történő székhely, telephely, fióktelep létesítése bírósági, hatósági bejegyzésének jogerőre emelkedésétől.
3. Az ingatlanhasználó köteles a Közszolgáltató részére 15 napon belül írásban vagy személyesen bejelenteni, ha kötelezetté válik a közszolgáltatás igénybevételére, illetve köteles írásban vagy személyesen bejelenteni az adataiban történő változásokat, ideértve a tulajdonosváltást, az ingatlanból történő ki- és bejelentkezést, hulladékgyűjtő edény méretének megváltozását. Tulajdonosváltozás esetén a bejelentési kötelezettség mindkét az új és a régi tulajdonost egyaránt terheli.
4. A Közszolgáltató a nem természetes személy ingatlanhasználókkal egyedi hulladékgazdálkodási szerződést köt az e rendeletben meghatározott feltételekkel.
5. Azon ingatlanok tulajdonosai illetve használói, akiknek közös hulladékgyűjtő edényük van (továbbiakban: tulajdonosi közösség), megbízottjuk útján közösen köthetnek közszolgáltatási szerződést a Közszolgáltatóval, amelyben a tulajdonosi közösség rendelkezik arról, hogy a hulladékszállítás költségeit közösen egy összegben fizetik meg.
6. A közszolgáltatás hatálya alá esők kötelesek a 1. mellékletben meghatározott hulladékgyűjtő edények valamelyikét használni.
7. A hulladékgyűjtő edény méretét oly módon kell megválasztani, hogy az igazodjon az ingatlanon képződő hulladék mennyiségéhez, figyelembe véve
8. a képződő vegyes és elkülönítetten gyűjtött hulladék mennyiségét,
9. az érintett ingatlant használó természetes személyek számát, valamint
10. a települési szilárd és folyékony hulladékkal kapcsolatos közegészségügyi követelményekről szóló miniszteri rendeletben meghatározott szállítási gyakoriságot.

(7a)[[1]](#footnote-2) [[2]](#footnote-3)

1. Azokra az ingatlanokra, ahol szabványos hulladékgyűjtő edény tárolására nincs lehetőség, és ezt a körülményt az ingatlanhasználó a Közszolgáltatónak igazolja, mód van zsákos gyűjtésre is. Ebben az esetben a (7) bekezdésben rögzítettek szerint kiválasztott űrméretű hulladékgyűjtő edénynek megfelelő közszolgáltatási díjfizetési kötelezettség mellett az ingatlanhasználó a megfizetett űrmértéknek megfelelő, a Közszolgáltató által rendszeresített, egyedi jelöléssel ellátott hulladékgyűjtő zsák átvételére jogosult.
2. A Közszolgáltató a közszolgáltatási díj alapjául szolgáló mennyiségen felüli többlethulladékot kizárólag a Közszolgáltató által rendszeresített, egyedi jelöléssel ellátott hulladékgyűjtő zsákban köteles elszállítani. A többlethulladék elszállításához szükséges zsák külön díj ellenében a Közszolgáltató ügyfélszolgálatán, illetve az általa meghatározott helyeken vehető át.
3. A hulladék begyűjtésének, elszállításának rendjét az ingatlanhasználóknál az önkormányzat és a Közszolgáltató által megkötött közszolgáltatási szerződés határozza meg.

**13. §**

(1) Az időlegesen használt lakóingatlan esetén az ingatlanhasználó a Közszolgáltatást folyó év április 1. napjától szeptember 30. napjáig köteles igénybe venni. A közszolgáltatási díj megfizetése a használati szezonnak megfelelően április 1-jétől június 30-ig és július 01-jétől szeptember 30-ig tartó időszakra történik.

(2) Az ingatlanhasználó – figyelemmel a Ht. 47. § (4) bekezdésére – az e rendelet 12. § (7) bekezdésben rögzítettek szerint kiválasztott űrméretű hulladékgyűjtő edénynek megfelelő közszolgáltatási díjfizetési kötelezettség mellett a megfizetett űrmértéknek megfelelő, a Közszolgáltató által rendszeresített, egyedi jelöléssel ellátott hulladékgyűjtő zsák átvételére jogosult.

(3) Az ingatlanhasználó eltérő igénye esetén köteles azt bejelenteni a változott mennyiség megadásával, illetve kérheti a szolgáltatás szüneteltetését, amennyiben annak feltételei fennállnak.

**11. A gazdálkodó szervezetekkel megkötendő szerződés egyes tartalmi elemei**

## 14. §

1. A szerződésben meg kell határozni a szerződést kötő feleket: a Közszolgáltatót és a gazdálkodó szervezetet, vagy egyéb nem magánszemély ingatlanhasználót cégjegyzékszerűen, cégjegyzékszám, név, székhely szerint, az adószámot és a bankszámlaszámot is feltüntetve.
2. A szerződésben meg kell jelölni
	1. a közszolgáltatás igénybevételének kezdő napját,
	2. a teljesítés helyét és módját,
	3. a gazdálkodó szervezet által rendelkezésre bocsátott hulladékgyűjtő edényt űrtartalom és darabszám szerint,
	4. az ürítési gyakoriságot és az ürítés idejét napok szerint,
	5. a nem előre meghatározott időben történő ürítés esetén az ürítés módját, és
	6. a gazdálkodó szervezet által meghatározott, az ingatlanon előreláthatólag keletkező hulladék mennyiségét, amelyre a közszolgáltatást igénybe veszi.
3. A szerződésben rendelkezni kell továbbá
	1. a hulladékgyűjtő edények használatának jogcíméről és módjáról,
	2. a közszolgáltatási díj megfizetésének módjáról,
	3. a szerződés módosításának, felmondásának feltételeiről,
	4. az irányadó jogszabályok meghatározásáról,
	5. a szerződés megszűnésének eseteiről, és
	6. a polgári peres eljárás esetében a kizárólagos illetékességgel eljáró bíróságról.
4. A gazdálkodó szervezet a szerződést írásban, 30 napos felmondási idővel mondhatja fel.
5. A gazdálkodó szervezet a szerződést akkor mondhatja fel
	1. ha a település közigazgatási területén megszűnt az a gazdasági tevékenysége, amellyel összefüggésben a települési hulladéka keletkezett, vagy
	2. ha a gazdasági tevékenységével összefüggésben keletkezett hulladékának kezeléséről a továbbiakban a jelen rendeletben foglaltak szerint nem a közszolgáltatás keretében gondoskodik, vagy
	3. ha a közszolgáltatónak megszűnik az e rendelet szabályain alapuló, a hulladékgazdálkodási közszolgáltatásra vonatkozó kizárólagossága.

**12. A közszolgáltatás szüneteltetése**

## 15. §

1. Szüneteltethető a közszolgáltatás igénybevétele azokon az ingatlanokon, így különösen lakatlan ingatlanok tekintetében, amelyeken legalább 90 napig – időlegesen használt lakóingatlanok esetén a használati szezon több mint felében – senki sem tartózkodik és emiatt hulladék sem keletkezik. A közszolgáltatás szüneteltetése esetén közszolgáltatási díjat nem kell fizetni.
2. A szüneteltetésre vonatkozó igényt az ingatlanhasználó írásban köteles bejelenteni a Közszolgáltatónak, a szünetelés kívánt kezdő időpontja előtt legalább 30 naptári nappal. A bejelentésben rögzíteni kell a szünetelés végső időpontját is. A szünetelés legfeljebb a szüneteléssel érintett naptári év végéig kérhető. A szünetelés végső időpontját követően a fizetési kötelezettség ismételten fennáll. A szünetelés ismételt kérelemre meghosszabbítható. A tárgyév végéig tartó szünetelés esetén a kérelmet a tárgyévet követő január 15. napjáig kell benyújtani.
3. Szünetelés kizárólag a bejelentést követő időszakra kérhető.
4. Amennyiben a Közszolgáltató észleli, hogy a szünetelés bejelentésének indoka nem valós – az ingatlanon tartózkodnak, vagy az ingatlanon hulladék keletkezik – haladéktalanul intézkedik a közszolgáltatási díjfizetési kötelezettség visszaállítása iránt. Erről az ingatlanhasználót értesíti.

**III. Fejezet**

**A települési hulladék gyűjtése, szállítása**

**13. A hulladékgyűjtésre vonatkozó általános szabályok**

## 16. §

1. Az ingatlanhasználó az ingatlanán keletkező, vagy birtokába került települési hulladékot a környezet szennyezését megelőző, károsítását kizáró módon köteles gyűjteni, és ahhoz a Közszolgáltató gyűjtőjárművéhez rendszeresített hulladékgyűjtő edényt köteles igénybe venni.
2. Az ingatlanhasználónak a hulladék gyűjtése során megfelelő gondossággal kell eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetet ne szennyezze, a növény- és állatvilágot ne károsítsa, a közrendet és közbiztonságot ne zavarja, és az ingatlanán keletkező hulladék mennyiségét alacsony szinten tartsa.
3. Szentendre város közigazgatási területén a szabványos hulladékgyűjtő edények az ingatlanhasználók tulajdonában vannak. Tisztításukról, fertőtlenítésükről, karbantartásukról, illetve szükséges cseréjükről a tulajdonos köteles gondoskodni.
4. A lakótelepeken a hulladékgyűjtő edényeket a Közszolgáltató biztosítja.
5. A hulladékgyűjtő edényben a nem rendeltetésszerű használatból eredő károkért, valamint leégés és eltűnés esetén kártérítési kötelezettség terheli az ingatlanhasználót.
6. A hulladékgyűjtő edények méretének és számának meghatározásakor, a vonatkozó jogszabályban meghatározott ürítési gyakoriság szerinti két ürítés közötti időszakra, ingatlanonként a keletkezett hulladék mennyiségét kell figyelembe venni.
7. A közszolgáltatás által ellátott területre rendszeresített, szabványos hulladékgyűjtő edények típusát, minimális térfogatát, darabszámát a Közszolgáltató határozza meg az ingatlanhasználó által bejelentett várható hulladékmennyiségre tekintettel, figyelemmel az ingatlanhasználó igényeire is.

## A vegyes hulladék ürítése a települési szilárd és folyékony hulladékkal kapcsolatos közegészségügyi követelményekről szóló miniszteri rendeletben meghatározott gyakorisággal történik.

## Ha az ingatlanhasználó által átadásra kerülő hulladék mennyisége rendszeresen meghaladja a nyilvántartott hulladékgyűjtő edények űrtartalmát, vagy az abban elhelyezhető maximális tömeget, a Közszolgáltató az ingatlanhasználót jogosult felszólítani újabb hulladékgyűjtő edény beszerzésére.

## 17. §

1. Az ingatlanhasználó köteles a hulladékgyűjtő edényt a hulladék elszállítása céljából a gyűjtési napon reggel 6 óráig a közterületen, a begyűjtést végző gépjárművel megközelíthető és ürítésre alkalmas helyen elhelyezni.
2. A hulladékgyűjtő edényt az ingatlan bejáratának közelében közterületen kell elhelyezni. Ha a szállítójármű nem tudja megközelíteni az ingatlan bejáratát, úgy az ürítési hely az ingatlan bejáratához legközelebb eső, a járat által érintett útvonal mellett van.
3. Ahol a tartós útviszonyok nem teszik lehetővé, a hulladékszállító jármű részére az ingatlan megközelítését, ott a hulladék átvétele során a 2. melléklet 2. pontjában foglaltak szerint kell eljárni. Ahol pedig egyéb eseti akadály nem teszi lehetővé a hulladék elszállítását, ott a közszolgáltató jogosult az elszállítást megtagadni és köteles azt megfelelően dokumentálni, az ingatlanhasználót pedig a megtagadás tényéről és okáról írásban értesíteni.
4. Amennyiben az időjárási, közlekedési vagy egyéb akadályozó körülmények ideiglenesen nem teszik lehetővé a hulladék elszállítását az ingatlan bejáratának közeléből, a hulladék átvételéről a közszolgáltató az ingatlanhasználókat helyben szokásos módon tájékoztatja.
5. Amennyiben az ingatlanhasználó más térfogatú vagy darab számú hulladékgyűjtő edény ürítését igényli, ez irányú változtatási igényét a közszolgáltatónak írásban vagy személyesen kell bejelentenie.
6. A vegyes hulladékot a szabványos hulladékgyűjtő edényben úgy kell az átadás helyére kihelyezni, hogy ne akadályozza a jármű és gyalogos forgalmat és elhelyezése egyébként sem járhat baleset vagy károkozás veszélyének előidézésével.
7. Az ingatlanhasználó a hulladékgyűjtő edényt - a szállítás napját kivéve - az ingatlanán belül köteles elhelyezni úgy, hogy ahhoz állatok vagy illetéktelen személyek ne férjenek hozzá.
8. A hulladékgyűjtő edényt - tartósan a közterületre kihelyezett konténerek kivételével - a szállítás napját megelőző nap 20 órától lehet kihelyezni és a tulajdonos kötelezettsége a hulladék elszállításának napján, az elszállítást követően annak tárolási helyre történő visszahelyezése.
9. A hulladékgyűjtő edényeket csak annyira szabad megtölteni, hogy azok fedele lecsukható legyen, a hulladék annak mozgatásakor és ürítésekor ne szóródjon, valamint a gépi ürítést ne akadályozza. A hulladékgyűjtő edénybe a hulladék bedöngölése vagy tömörítése tilos. Nagyobb terjedelmű hulladékot a hulladékgyűjtő edénybe helyezés előtt megfelelő méretűre kell feldarabolni.
10. A hulladékgyűjtő edény mechanikai védelme érdekében a gyűjtőedényben elhelyezhető vegyes hulladék maximális súlya
	1. 60 literes hulladékgyűjtő edény esetén legfeljebb 11 kg,
	2. 80 literes hulladékgyűjtő edény esetén legfeljebb 15 kg,
	3. 120 literes hulladékgyűjtő edény esetén legfeljebb 22 kg,
	4. 240 literes hulladékgyűjtő edény esetén legfeljebb 44 kg,
	5. 660 literes hulladékgyűjtő edény esetén legfeljebb 120 kg,
	6. 770 literes hulladékgyűjtő edény esetén legfeljebb 140 kg,
	7. 1100 literes hulladékgyűjtő edény esetén legfeljebb 200 kg,
	8. 5 m3 gyűjtőkonténer esetén legfeljebb 3000 kg

lehet.

1. A Közszolgáltató a hulladékgyűjtő edény kiürítését a tőle elvárható gondossággal köteles végezni, a kiürítés után az átvétel helyére visszahelyezni és az ürítés során kihullott hulladékot összetakarítani. A hulladékgyűjtő edényben okozott kárt annak javításával, avagy új hulladékgyűjtő edény biztosításával köteles megtéríteni. Amennyiben a meghibásodás a Közszolgáltatónak nem róható fel, a használhatatlan hulladékgyűjtő edény javítása, pótlása az ingatlanhasználó kötelezettsége. A Közszolgáltató nem köteles a hulladékgyűjtő edény megjavítani vagy újat biztosítani, ha a hulladékgyűjtő edény beszerzése 5 évnél régebben történt. Azt a tényt, hogy a hulladékgyűjtő edény beszerzése 5 éven belül történt, az ingatlanhasználó köteles igazolni.
2. A Közszolgáltató köteles a gyűjtési napokon a közterületen elhelyezett gyűjtőkonténerek körül a hulladékgyűjtő edény ürítése során keletkezett szennyezést eltakarítani. A Közszolgáltató a közszolgáltatás körében nem köteles azon szennyezést eltakarítani, mely az ingatlanhasználók vagy mások szabálytalanul történő hulladék elhelyezéséből adódik.
3. Tilos a külön jogszabályokban meghatározott veszélyes hulladékot a vegyes hulladékkal összekeverni és azt a vegyes hulladék gyűjtésére szolgáló hulladékgyűjtő edényben elhelyezni. A külön jogszabályokban kihirdetett hulladékjegyzékekben nem szereplő vagy ismeretlen összetételű hulladékot veszélytelenségének, illetve veszélyességének megállapításáig veszélyes hulladéknak kell tekinteni.
4. A hulladékgyűjtő edénybe tilos olyan hulladék elhelyezése, így különösen tégla, beton, vas, maró lúg, forró hamu, amely a hulladékgyűjtő edényt , a begyűjtést végző járművet, vagy a szállító személyzet testi épségét veszélyezteti. Tilos a hulladékgyűjtő edénybe folyékony, mérgező, tűzveszélyes és robbanásveszélyes anyagot, állati tetemet vagy egyéb olyan anyagot elhelyezni, amely veszélyeztetheti a begyűjtést, az ürítést végző személyek, vagy mások életét, testi épségét, egészségét. E rendelkezés megsértői az okozott kárt kötelesek megtéríteni.
5. Az ingatlanhasználó köteles a külön jogszabályban meghatározott veszélyes hulladékot a vegyes hulladéktól elkülönítetten, a környezet szennyezését, károsítását vagy veszélyeztetését kizáró módon gyűjteni és a veszélyes hulladék begyűjtésére és szállítására, ártalmatlanítására feljogosított engedéllyel rendelkező hulladékkezelőnek átadni. Ilyen esetben a Ht. szerinti adminisztratív és tervezési kötelezettségek a hulladék átvevőjét terhelik.

**14.Vegyes hulladék gyűjtése**

**18.§**

(1) A Közszolgáltató heti rendszerességgel, minimum egy alkalommal, előzetesen meghatározott rendben és időpontban gyűjti és a kijelölt hulladékkezelő létesítménybe szállítja az önkormányzat közigazgatási területén az ingatlanhasználóknál keletkezett, szabványos hulladékgyűjtő edényben vagy egyedi esetekben jelzett zsákokban a közterületre kihelyezett települési szilárd hulladékokat, az alábbi feltételekkel

* + - * 1. általánosan heti egyszeri ürítés (gyűjtési napok hétfőtől-péntekig),
				2. nagyvárosias területen heti kétszeri ürítés hulladékgyűjtő edény biztosításával (Püspökmajori lakótelep),
				3. időlegesen használt ingatlanok esetén április 1-től szeptember 30-ig szolgáltatásnyújtás zsákos hulladékgyűjtés biztosításával is,

többlethulladék esetén díj ellenében jelzett zsák biztosítása, elszállítás biztosítása (magánszemélyek, gazdálkodószervezetek).

**19.§**

(1) A Közszolgáltatást állandó jelleggel igénybe vevő magánszemély ingatlanhasználó a szabványos méretű hulladékgyűjtő edény beszerzéséről maga gondoskodik. A saját tulajdonú hulladékgyűjtő edény tisztítására, fertőtlenítésére, karbantartására, illetve szükséges cseréjére az ingatlanhasználó köteles.

(2) A nagyvárosias területen (lakótelep) a hulladékgyűjtő edényeket a Közszolgáltató biztosítja.

(3) A gazdálkodó szervezet és nem magánszemély ingatlanhasználó a hulladékgyűjtő edény beszerzéséről maga gondoskodik.

**20.§**

(1) Többlethulladék elszállítására kizárólag a közszolgáltató által rendszeresített, jelzett hulladékgyűjtő zsákban van lehetőség. A zsák a közszolgáltató ügyfélszolgálatán szerezhető be, külön díj fizetése mellett. A többlethulladékos zsákok gyűjtése a gyűjtőjáratokkal történik, az adott szolgáltatási címre vonatkozó gyűjtési napon.

* + - 1. Olyan ingatlanok esetén, ahol szabványos hulladékgyűjtő edény tárolására nincs lehetőség, közszolgáltató által rendszeresített, jelzett hulladékgyűjtő zsákban kerül sor a hulladék kihelyezésre. A zsákra az ingatlantulajdonos a közszolgáltatási díj megfizetésével válik jogosulttá.
			2. Az időlegesen használt lakóingatlan esetén – igény szerint – szintén a Közszolgáltató által rendszeresített, jelzett hulladékgyűjtő zsákokban történik az elszállítás. A zsákra az ingatlantulajdonos a közszolgáltatási díj megfizetésével válik jogosulttá.

**21.§**

* 1. A hulladékgyűjtés előre meghatározott napokon, hulladékgyűjtő célgépekkel történik. A gyűjtött hulladékot a közszolgáltató az arra engedéllyel rendelkező kezelő létesítménybe, a Fővárosi Hulladékhasznosító Műbe, illetve a Pusztazámori Regionális Hulladékkezelő Központba szállítja.
	2. A hulladékgyűjtő edény az ürítési napot megelőző 20 órától helyezhető ki a gyűjtőjárat által megközelíthető helyre, vagy a járdára, vagy közútra vagy az ingatlan közútcsatlakozása mellé oly módon, hogy a gyalogos és a közúti forgalmat ne akadályozza és a közterületben kárt ne okozzon. Az ez után történő kihelyezésből eredő ürítés elmaradás nem a közszolgáltató felelőssége.
	3. A rendelet 2. melléklet 2. pontja szerinti utcákban az ingatlanhasználónak a legközelebbi, a járat által érintett útvonal mellett, a Közszolgáltató által meghatározott módon, helyre és időpontig kell elhelyeznie a hulladékot.
	4. Az ingatlanhasználó téli időszakban a kihelyezett hulladékgyűjtő edény és az úttest között legalább 1 m széles átjárót köteles létesíteni, hogy a hulladékgyűjtő edény kezelése a hó miatt akadályba ne ütközzék.
	5. Az ingatlanhasználó a települési hulladékot úgy köteles a gyűjtőtartályban elhelyezni, hogy mozgatáskor, ürítéskor ne szóródjon ki, továbbá a gépi ürítést ne akadályozza.
	6. Műszaki hibából adódó szállítás kimaradása esetén Közszolgáltató lehetőleg az akadály elhárulását követő következő napon 6.00 és 18.00 óra között gondoskodik az elmaradt járat pótlásáról. A nem a Közszolgáltatónak felróható okból elmaradt ürítés az akadály elhárulása után, a következő ürítési napon kerül pótlásra.
	7. Az ürítési nap előrelátható megváltozásáról Közszolgáltató tájékoztatja a lakosságot, a helyben szokásos módon (pl.:a társaság honlapja, helyi újság, szórólap). Erről az önkormányzatot értesíti.

**15. Elkülönítetten gyűjtött (szelektív) hulladék gyűjtése**

**22.§**

1. A Közszolgáltató Szentendre város közigazgatási területén elkülönített (szelektív) hulladékgyűjtést háztartásonkénti házhoz menő és gyűjtőszigetes elkülönített hulladékgyűjtés kombinációjával, valamint hulladékudvar üzemeltetésével biztosítja.
2. A Közszolgáltató külön elkülönített hulladékgyűjtőket biztosít az iskolák és óvodák elkülönített hulladékgyűjtési gyakorlatának elősegítésére.
3. Minden más esetben az elkülönített gyűjtés elkülönített hulladék gyűjtőzsák alkalmazása mellett történik.
4. A Közszolgáltató a közszolgáltatás keretében az önkormányzat által biztosított hulladékgyűjtő és hulladékgyűjtő szigetekről papír, műanyag, fém, üveg és azok társított csomagolású frakciókat gyűjt, a 2. melléklet 3. pontjában meghatározott helyszíneken.
5. A közszolgáltató által elszállított hulladék a koordináló szervvel kötött bizományosi szerződés alapján válogatóműben kerül válogatásra, az anyagában hasznosítható mennyiség hasznosításra, amelyről válogatási jegyzőkönyv, mérlegjegy és hasznosítói igazolás kerül kiállításra.

**16. A hulladékgyűjtő szigetek működésével kapcsolatos szabályok**

## 23. §

1. A Közszolgáltató köteles az elkülönítetten gyűjtött hulladék elhelyezésére szolgáló hulladékgyűjtő edényeknek hulladékgyűjtő szigeteken történő kihelyezéséről, a szelektív hulladékgyűjtők ürítéséről, környezetének 1 méter sugarú körben való tisztán tartásáról, fertőtlenítéséről gondoskodni.
2. Az elkülönítetten gyűjtött hulladék elhelyezésére szolgáló hulladékgyűjtő szigetek helyét és használatának rendjét az önkormányzat és a Közszolgáltató honlapján közzéteszi.
3. Az elkülönítetten gyűjtött hulladéknak hulladékgyűjtő szigetekre történő szállításáról az ingatlanhasználó gondoskodik.
4. Az elkülönítetten gyűjtött hulladékot a Közszolgáltató által közzétett útmutatásoknak és tájékoztatóknak megfelelően, valamint úgy kell elhelyezni, hogy azok ne keveredjenek, és a környezetet ne szennyezzék.

**17. Házhoz menő szelektív (elkülönítetten gyűjtött) hulladékgyűjtés**

## 24. §

1. A Közszolgáltató – annak érdekében, hogy mindenki számára megvalósítható, elérhető legyen az újrahasznosítható hulladékok külön gyűjtése, és annak környezetbarát elhelyezése – Szentendre egész területén elvégzi a települési hulladék részét képező papír, műanyag és fém hulladék házhoz menő szelektív gyűjtését.
2. A Közszolgáltató az elkülönítetten gyűjtött hulladékok háztartásoktól történő elszállítására a közterületre történő kihelyezés mellett legalább havi egy alkalommal köteles.
3. A Közszolgáltató házhoz menő rendszerben a papír, műanyag, fém, és azok társított csomagolású frakciók gyűjtését biztosítja.
4. A házhoz menő elkülönített gyűjtés során a hulladékot az ingatlanhasználó köteles jelzés nélküli átlátszó zsákba, vagy kötegelve, dobozolva kihelyezni a 21.§ (2)-(4) bekezdésben meghatározott közterületre, a begyűjtést végző gépjárművel megközelíthető és ürítésre alkalmas módon, a Közszolgáltató által meghatározott gyűjtési napon reggel 6 óráig. A jelzés nélküli átlátszó zsákról az ingatlanhasználó gondoskodik.
5. A (3) bekezdés szerinti esetekben a szelektív hulladékot az 2. melléklet 2. pontjában meghatározott módon kell elhelyezni.
6. A hulladékgyűjtés előre meghatározott napokon, hulladékgyűjtő célgépekkel történik, a járatterv szerint.
7. A Közszolgáltató köteles tájékoztatni az ingatlanhasználókat a szelektív gyűjtés módjáról, gyakoriságáról.

**18. Zöldhulladék és fenyőfa gyűjtés**

## 25. §

1. A közszolgáltatás keretében végzett zöldhulladék gyűjtés családi házas területen legalább évente 10 alkalommal, tömbházas, illetve /társasházi beépítettségű területen legalább évente 4 alkalommal kötegelt elszállítási lehetőség biztosításával, házhoz menő rendszerben történik.
2. Az elszállítás családi házas területen áprilistól-novemberig legalább havi egy alkalommal, január hónapban - a (3) bekezdésben foglaltakra figyelemmel - két alkalommal, a Közszolgáltató által meghatározott időpontokban történik. A Közszolgáltató a tömbházas, illetve társasházi beépítettségű területen január hónapban legalább egy alkalommal biztosítja kell a (3) bekezdésben foglalt gyűjtést.
3. A karácsonyi ünnepeket követően az ingatlanok elé kihelyezett fenyőfák elszállítása a Közszolgáltató által közzétett időpontokban történik.

**26.§**

1. A magánszemély ingatlanhasználók részére a Közszolgáltató biztosítja ingatlanonként 3 m3/naptári év zöldhulladék hulladékgyűjtő udvarban történő ingyenes elhelyezését. E mennyiség felett csak díj ellenében adható le.
2. A külön díjazás nélküli, házhoz menő zöldhulladék gyűjtést csak magánszemély ingatlanhasználók vehetik igénybe. Gazdálkodó szervezetek a zöldhulladék gyűjtési szolgáltatást – ideértve a hulladékudvar szolgáltatását is – csak díj ellenében vehetik igénybe.

**27.§**

1. A zöldhulladék, így különösen a falevél, fű, kerti zöldhulladék, ágak apróra darabolva és kötegelve a vegyes hulladék elszállításától elkülönítve kerül elszállításra.
2. A nagyobb gallyakat, fák és bokrok nyesedékét maximum 1 méter hosszú, illetve fél méter átmérőjű kötegekbe, két helyen zsineggel szorosan megkötve, az apró zöldhulladékot átlátszó, biológiailag lebomló hulladékgyűjtő zsákokban kell reggel 6 óráig kihelyezni zöldhulladék-gyűjtő járatnapokon.
3. Amennyiben a zöldhulladékot nem az előírtaknak megfelelően helyezi ki az ingatlanhasználó, úgy a Közszolgáltató nem köteles a zöldhulladékot elszállítani.
4. A Közszolgáltató a zöldhulladék gyűjtési napokon az ingatlanhasználók által kihelyezett, nem zöldhulladék jellegű települési hulladékot nem köteles elszállítani.
5. A gyűjtött zöldhulladékot a közszolgáltató az általa meghatározott, arra engedéllyel rendelkező kezelő létesítménybe szállítja.

**19. A nagy darabos hulladékra (lomhulladék) vonatkozó rendelkezések**

## 28.§

1. Szentendre város közigazgatási területén a Közszolgáltató a lomhulladék gyűjtéséről házhoz menő rendszerben, illetve hulladékudvar szolgáltatásának biztosításával gondoskodik.
2. A házhoz menő gyűjtés maximum 2 m3/év/ingatlan mértékben, naptári évente egyszer oly módon történik, hogy az ingatlanhasználó természetes személy előzetes egyeztetés alapján, közvetlenül a közszolgáltatónak adja át a lomhulladékot és nem történik meg a közterületre kirakodás.
3. A hulladékudvarba térítésmentesen 3 m3 lomhulladék helyezhető el, melyből a házhoz menő rendszerben elszállított mennyiség levonódik.

**29.§**

1. Lomtalanítás során csak nem veszélyes hulladék helyezhető el, illetve adható át a Közszolgáltatónak.
2. Lomtalanítás keretében nem helyezhető el
	1. építési és bontási hulladék,
	2. gumiabroncs hulladék,
	3. gépjármű roncs, vagy termékként tovább nem használható jármű,
	4. az ipar, mezőgazdaság vagy szolgáltatási tevékenység során képződött hulladék,
	5. veszélyes hulladék,
	6. háztartásan keletkező vegyes hulladék,
	7. elkülönítetten gyűjtött papír, műanyag és fém hulladék,
	8. kerti biohulladék és
	9. az elektromos és elektronikai hulladék.

**30.§**

1. A külön díjazás nélküli házhoz menő lomtalanítási szolgáltatást csak magánszemély ingatlanhasználók vehetik igénybe. Gazdálkodó szervezetek a lomtalanítási szolgáltatást – ideértve a hulladékudvar szolgáltatását is – csak külön díj ellenében vehetik igénybe.
2. A gyűjtött hulladékot a közszolgáltató az arra engedéllyel rendelkező kezelő létesítménybe, a Fővárosi Hulladékhasznosító Műbe, illetve a Pusztazámori Regionális Hulladékkezelő Központba szállítja.
3. A lomtalanítási szolgáltatást évente egy alkalommal térítésmentesen csak az az ingatlanhasználó veheti igénybe, aki a Közszolgáltatóval szerződésben áll, és díjhátralékkal nem rendelkezik. A lom elszállítása telefonon, e-mailen rendelhető meg a Közszolgáltatótól. A díjhátralék mentességet az ingatlanhasználó igazolni köteles.
4. A Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos hulladékgyűjtő edényekben el nem helyezhető nagy darabos hulladék elszállítására köteles.
5. A Közszolgáltató által a közszolgáltatás keretében lebonyolított lomtalanítás semmilyen más hulladékra, így különösen inert hulladékra, építési törmelékre, járműroncsra, biohulladékra vagy háztartási hulladékra nem terjed ki.

**20. Hulladékudvar**

**31.§**

1. A Közszolgáltató hulladékudvart üzemeltet.
2. A közszolgáltatási területen üzemelő hulladékudvar szolgáltatásait a Közszolgáltatóval jogviszonyban álló, díjhátralékkal nem rendelkező magánszemély, ingatlanhasználó veheti igénybe. Az ingatlanhasználó a díjhátralék mentességet igazolni köteles.
3. A hulladékudvarba ingyenesen lerakható mennyiség lakosságnál, háztartásokban képződött lomhulladék esetén 3 m3/év ingatlanonként, melyből a házhoz menő lomtalanítás során igénybe vett mennyiséget le kell vonni. Az ingyenesen lerakható mennyiségen felüli lomhulladék, illetve a nem lakosságnál keletkezett lomhulladék elhelyezési díját a Közszolgáltató által működtetetthulladékudvar üzemeltetési szabályzata határozza meg.
4. A hulladékudvarba ingyenesen lerakható mennyiség a lakosságnál, háztartásokban képződött zöldhulladék esetén 3 m3/év ingatlanonként. Az ingyenesen lerakható mennyiségen felüli zöldhulladék, illetve a nem lakosságnál keletkezett zöldhulladék elhelyezési díját a Közszolgáltató által működtetett hulladékudvar üzemeltetési szabályzata határozza meg.
5. Egyéb hulladékfajták díjára, befogadható mennyiségeire szintén az üzemeltetési szabályzat rendelkezései vonatkoznak.
6. A hulladékgyűjtő udvar éves szinten legalább 9 hónapon keresztül és legalább havi 20 óra nyitva tartással üzemel. A hulladékgyűjtő udvar nyitva tartását az Önkormányzattal egyeztetve, a Közszolgáltató határozza meg.[[3]](#footnote-4)

**IV. Fejezet**

**Egyéb rendelkezések**

**21. Felelősség a hulladékgazdálkodási szabályok megtartásáért**

## 32. §

1. Aki tevékenységével, vagy mulasztásával a hulladékgazdálkodási jogszabályokban vagy reá vonatkozó hatósági határozatban foglalt kötelezettségét megszegi és ezzel a környezetet veszélyezteti, szennyezi vagy károsítja, vagy tevékenységét a környezetvédelmi előírások megszegésével folytatja, a más jogszabályokban foglaltak szerinti büntetőjogi, polgári jogi, közigazgatási jogi felelősséggel tartozik.
2. A jogellenes tevékenységet folytató köteles
	1. az általa okozott környezetveszélyeztetést, környezetszennyezést megszüntetni, környezetkárosítást abbahagyni,
	2. az általa okozott károkért helytállni, és
	3. a tevékenységet megelőző környezeti állapotot helyreállítani.
3. A jogellenes tevékenységért való felelősség - az ellenkező bizonyításig - annak az ingatlannak a tulajdonosát és birtokosát (egyetemlegesen terheli, amelyen a tevékenységet folytatják, vagy folytatták.
4. A tulajdonos mentesül az egyetemleges felelősség alól, ha megnevezi az ingatlan tényleges használóját, vagy a hulladék tulajdonosát, és kétséget kizáróan bizonyítja, hogy a felelősség nem őt terheli.

**22**.**A közszolgáltatással kapcsolatos ügyek intézése és tájékoztatás**

**33.§**

1. [[4]](#footnote-5)A Közszolgáltató a közszolgáltatással kapcsolatos ügyek gyors és korszerű intézése érdekében Szentendrén ügyfélszolgálatot tart fenn, mely legalább a hét egy munkanapján 7 és 21 óra között legalább tizenkét órán keresztül folyamatosan nyitva tart. Az ügyfélszolgálat nyitva tartását az Önkormányzattal egyeztetve, a Közszolgáltató határozza meg.
2. [[5]](#footnote-6)A Közszolgáltató köteles az ingatlantulajdonosok tájékoztatására, esetleges panaszaik felvételére a hét egy munkanapján 7 és 21 óra között legalább tizenkét órán keresztül folyamatosan telefonos elérhetőséget biztosítani a panaszok rögzítési lehetőségével. A telefonos elérhetőség időpontját az Önkormányzattal egyeztetve a Közszolgáltató határozza meg. A Közszolgáltató köteles továbbá a közszolgáltatással kapcsolatos ügyek gyors és korszerű intézése érdekében folyamatos elektronikus elérést biztosítani.
3. Az ügyfélszolgálaton intézhető az ingatlanhasználók kötelezetté válásának bejelentése, gazdálkodó szervezetekkel, nem magánszemély ingatlanhasználókkal történő szerződéskötés, adatváltozások bejelentése. A Közszolgáltató az ügyfélszolgálaton biztosítja jelzett hulladékgyűjtő zsák átvételi lehetőségét is.
4. A Közszolgáltató köteles a fogyasztók bejelentéseinek megfelelő kezeléséről gondoskodni, azt nyilvántartani, és a vonatkozó jogszabályoknak megfelelő határidőn belül kivizsgálni, és megválaszolni. A vizsgálat, és a panasz érdemi elbírálásának eredményéről a panaszost igazolható módon a fogyasztóvédelmi szabályok figyelembevételével tájékoztatni köteles.
5. A Közszolgáltató az ügyfélszolgálaton alapvetően a közszolgáltatás végzésével kapcsolatos panaszok ügyintézését végzi. Amennyiben arról jogszabály rendelkezik, a rendelkezések alapján végzi a közszolgáltatási díjjal kapcsolatos panaszügyintézést is.
6. A Közszolgáltató folyamatos tájékoztatást nyújt az ingatlanhasználóknak az általa nyújtott szolgáltatások rendjéről.

**III. RÉSZ**

# ZÁRÓ RENDELKEZÉSEK

**34.§**

1. E rendelet 2018. január 1. napján lép hatályba.
2. A rendelet hatályba lépésével egyidejűleg hatályát veszti a hulladékgazdálkodási közszolgáltatásról szóló 3/2014 (II.4.) önkormányzati rendelet, valamint az azt módosító a 14/2016. (V.19.), a 10/2017. (III.13.) valamint a 17/2017.(V.15.) önkormányzati rendeletek.
3. E rendelet rendelkezéseit a hatályba lépése után indult és megismételt eljárásokban kell alkalmazni.

(4) A rendelet hatálybalépésekor szüneteléssel érintett ingatlanok tulajdonosai 2018. január 30. napjáig kérhetik a szünetelés meghosszabbítását.

(4a)[[6]](#footnote-7) [[7]](#footnote-8)

(4b)[[8]](#footnote-9) [[9]](#footnote-10)

(5) A rendelet kihirdetéséről a jegyző gondoskodik.

Szentendre, 2017. december 7.

|  |  |
| --- | --- |
|  **Verseghi-Nagy Miklós s.k.** |  **dr. Gerendás Gábor s.k.**  |
|  polgármester  |  jegyző  |

**Záradék:**

A rendelet 2021. február 25-én került egységes szerkezetbe foglalásra.

 **dr. Schramm Gábor**

jegyző

**1. melléklet**

**Szentendre Város Önkormányzat Képviselő-testületének**

 **41/2017. (XII.11.) önkormányzati rendeletéhez**

**1.A hulladék kihelyezése során használható hulladékgyűjtő edények**

1.1. 60 literes hulladékgyűjtő edény esetén legfeljebb 11 kg

1.2. 80 literes hulladékgyűjtő edény esetén legfeljebb 15 kg

1.3. 120 literes hulladékgyűjtő edény esetén legfeljebb 22 kg

1.4. 240 literes hulladékgyűjtő edény esetén legfeljebb 44 kg

1.5. 660 l-es hulladékgyűjtő edény esetén legfeljebb 120 kg

1.6. 770 l-es hulladékgyűjtő edény esetén legfeljebb 140 kg

1.7. 1100 literes hulladékgyűjtő edény esetén legfeljebb 200 kg lehet.

1.8. 5 m3 gyűjtőkonténer esetén legfeljebb 3000 kg

1.9. Jelzett 35 l-es és 70 l-es zsák

**2. melléklet**

**Szentendre Város Önkormányzat Képviselő-testületének**

 **41/2017. (XII.11.) önkormányzati rendeletéhez**

**1.Szentendre Város közszolgáltatással ellátott területe**

**1.1.Határok:**

1.1.1. Észak-keleten: a Hidegvizeki szőlők fölött a Pilisi Tájvédelmi körzet határa,

 a Macskalyuk,

 az Asztal-kő, a Szekrény-kő vonaláig Leányfaluval határos.

1.1.2.Nyugaton és Dél-nyugaton: Szentendre Pomáz igazgatási területével határos a Cseresznye-hegy vonalában,

 a Kőhegy nagy része Szentendre igazgatási területe.

1.1.3.Délen: A Határ-dűlő, a Tókörnyéke, innen egyenes vonalban a kavicsbánya-tavak közti kelet-nyugat irányú töltés és a 11. sz. főút találkozási pontjáig fut a határ, és végigmegy a fenti töltésen a Duna partjáig.

1.1.4. A Szentendrei Duna is Szentendre közigazgatási területébe tartozik, a Határcsárdáig.

**2. Hulladékgyűjtő járattal nem megközelíthető utcák:**

A felsorolt utcák ingatlanjai a gyűjtő járművekkel megközelíthetetlenek, így a vegyes és a rendelet szerint gyűjtőjárattal gyűjtött egyéb hulladékot a járatnapokon az érintett ingatlanok ingatlanhasználóinak a legközelebbi, a járat által érintett útvonal mellett, a Közszolgáltató által meghatározott módon, helyre és időpontig kell kikészítenie.

**PISMÁNY**

|  |
| --- |
| Almás utca |
| Árva u. |
| Babér utca |
| Barka u. |
| Bogáncs u. |
| Bor utca |
| Cserjés utca |
| Cserkész u. |
| Csiga köz u. |
| Csiperke köz |
| Csipke köz u. |
| Domboldal köz |
| Eper köz |
| Erdész köz u. |
| Fagyöngy u. |
| Folyondár utca |
| Füge köz |
| Gébics u. |
| Gém u. |
| Gólya köz |
| Gomba alsó-Csiperke ösvény utcáig |
| Gomba köz |
| Gyepes u. |
| Gyertyán u. |
| Harangvirág utca |
| Hód utca |
| Héja u. |
| Hód utca |
| Hörcsög u. |
| Jeges u. |
| Kacor u. |
| Kapocs u. |
| Kikerics felső |
| Kopár köz |
| Kőris köz |
| Körte köz |
| Levél köz |
| Lombos utca |
| Makkos u. |
| Mályva u. |
| Meggy köz |
| Meggyfa köz |
| Moha köz |
| Morzsa u. |
| Nádas utca |
| Napraforgó köz |
| Napraforgó utca |
| Naspolya u. |
| Nyerges utca |
| Nyílhegy utca |
| Nyírfa u. |
| Nyuszt utca |
| Ökörszem u. |
| Őzláb u. |
| Pálma köz |
| Patkó u. |
| Patron utca |
| Pázsit utca |
| Pillangó köz |
| Prés köz |
| Prés u. |
| Puttony u. |
| Rekettye utca |
| Remete u. |
| Rézsű köz |
| Ringló utca |
| Róka köz |
| Rőzse köz |
| Rügy u. |
| Sármány utca |
| Sirály u. |
| Sörét u. |
| Sün u. |
| Szeles u. |
| Szilfa utca |
| Szilva köz |
| Tarka u. |
| Toboz u. |
| Tövis u. |
| Tücsök utca |
| Üde utca |
| Ürge utca |
| Vackor köz |
| Vadvirág utca |
| Vészi E. u. |
| Vessző utca |
| Vincellér köz |
| Vízmosás utca |
| Vörösgyűrű felső |
| Zabla u. |
| Zengő u. |

**PETYINA**

|  |
| --- |
| Arasz u. |
| Bérc köz |
| Dongó u. |
| Fácán u. |
| Gerinc utca |
| Hajnal köz |
| Hegymester köz |
| Hegymester u. |
| Kamilla u. |
| Kulacs u. |
| Mókus köz |
| Sövény utca |
| Zsálya köz |

**PANNÓNIATELEP**

|  |
| --- |
| Ménes utca |

**BOLDOGTANYA**

|  |
| --- |
| Bodza u. |
| Bölény u. |
| Cincér u. |
| Cserebogár u. |
| Mese u. |
| Rege u. |
| Szarvas u. |
| Szénás u. |
| Sziklás u. |
| Szirt utca |
| Tölgy felső-Holló utcától |
| Tölgy utca |
| Vércse u. |
| Zerge u. |

**TYÚKOSDŰLŐ**

|  |
| --- |
| Árnyas köz |
| Bég u. |
| Berkenye felső-Szilfa útig |
| Borbolya u. |
| Cinke utca |
| Csóka köz |
| Csősz u. |
| Csúcs köz |
| Gyökér u. |
| Hársfa u. |
| Kada köz |
| Kánya utca |
| Magas u. |
| Meredek u. |
| Nárcisz utca |
| Szalonka utca |
| Szeder u. |
| Szilfa felső-6. sz-tól |
| Szirom felső-Hajnal utca között |
| Szirom köz |
| Sztelin u. |
| Tölgyfa utca |
| Varjú köz |
| Viola u. |
| Zápor u. |

**SZARVAS-HEGY**

|  |
| --- |
| Bazsalikom u. |
| Borsika utca |
| Csalán u. |
| Cserfa u. |
| Fahéj utca |
| Fakopács u. |
| Felsőköz |
| Hermelin u. |
| Málinkó u. |
| Menyét u. |
| Mimóza u. |
| Mormota u. |
| Mustár u. |
| Pereszke u. |
| Pézsma utca |
| Sárfű u. |
| Szarvas köz |
| Szilva fasor |
| Tárkony u. |
| Vanília felső – Málinkó utcától |
| Veréb köz |
| Villám felső |

**BELVÁROS**

|  |
| --- |
| Áchim András utca |
| Álmos utca |
| Alsó-Duna köz |
| Alsóhegy utca |
| Apród utca |
| Béke köz |
| Bem utca |
| Borpince utca |
| Bölcsőde köz |
| Bükkös köz |
| Dunaár utca |
| Felsőhegy utca |
| Fertő köz |
| Futó utca |
| Füzes köz |
| Gyík utca |
| Halász utca |
| Huba köz |
| Ignatovity Jakov utca |
| Jankó János utca |
| Kassai utca |
| Középhegy utca |
| Kuruc köz |
| Malom utca  |
| Orbán tér |
| Palánta utca |
| Perc köz |
| Piac köz |
| Piszke köz |
| Rakodczay Pál utca |
| Réti sétány |
| Római tábor köz |
| Sánc köz |
| Szmolnyica sétány |
| Szőlő köz |
| Táncsics utca |
| Ulcisia köz |
| Vak Bottyán utca |
| Vár utca |
| Vastagh György utca |
| Vezér köz |
| Zene köz |

**IZBÉG**

|  |
| --- |
| Bessenyei utca |
| Eötvös utca |
| Flórián utca |
| Forgách utca |
| Jósika utca |
| Köves köz |
| Lapos utca |
| Mária utca |
| Patak köz |
| Szélső utca |

**3. Hulladékgyűjtő szigetek Szentendre területén**

|  |  |  |  |  |  |
| --- | --- | --- | --- | --- | --- |
| **Szentendre** | **Helyszín** | **Üveg** | **Papír** | **Fém és italoskarton** | **PET palack** |
| **sorszám** | **konténerek száma** | **Szimpla** (db) | **Űrtartalom** (liter/db) | **Szimpla** (db) | **Űrtartalom** (liter/db) | **Szimpla** (db) | **Űrtartalom** (liter/db) | **Szimpla** (db) | **Űrtartalom** (liter/db) | **Dupla** (db) | **Űrtartalom** (liter/db) |
| **1.** | 4 db kont. | Rózsa köz ltp. belső rész | 1 | 1200 | 1 | 1200 | 1 | 1200 | 1 | 1200 |   |   |
| **2.** | 8 db kont. | Rózsa utca | 2 | 1200 | 2 | 1200 | 2 | 1200 | 1 | 1200 | 1 | 2000 |
| **3.** | 1 db kont. | Pipacs utca | 1 | 1200 |   |   |   |   |   |   |   |   |
| **4.** | 10 db kont. | Móricz Zs. Gimnázium parkolója | 2 | 1200 | 3 | 1200 | 2 | 1200 | 1 | 1200 | 2 | 2000 |
| **5.** | 4 db kont. | Hamvas B. u. - Pomázi u. 4. | 1 | 1500 | 1 | 1500 | 1 | 1500 |   |   | 1 | 2500 |
| **6.** | 4 db kont. | Fehérvíz utca | 1 | 1500 | 1 | 1500 | 1 | 1500 |   |   | 1 | 2500 |
| **7.** | 8 db kont. | Károly utca | 2 | 1200 | 2 | 1200 | 2 | 1200 |   |   | 2 | 2000 |
| **8.** | 4 db kont. | Radnóti szervízút | 1 | 1200 | 1 | 1200 | 1 | 1200 | 1 | 1200 |   |   |
| **9.** | 3 db kont. | Füzespark ltp. |   |   | 1 | 1200 | 1 | 1200 | 1 | 1200 |   |   |
| **10.** | 6 db kont. | Vasvári Pál utca(Parola mögött) | 2 | 1200 | 2 | 1200 | 1 | 1200 |   |   | 1 | 2000 |
| **11.** | 4 db kont. | Vasvári ltp. |   |   | 2 | 1200 | 1 | 1200 |   |   | 1 | 2000 |
| **12.** | 4 db kont. | Rózsakert ltp. | 1 | 1200 | 1 | 1200 | 1 | 1200 | 1 | 1200 |   |   |
| **13.** | 12 db kont. | Szabadkai utca(teherportával szemben) | 2 | 1200 | 3 | 1200 | 1 | 1200 | 1 | 1200 | 1 | 2000 |
| 1 | 2700 | 1 | 2700 | 1 | 2700 | 1 | 2700 |   |   |

##

1. Beillesztette a 13/2019. (III.18.) önkormányzati rendelet. Hatályos: 2019. március 19-től [↑](#footnote-ref-2)
2. Hatályon kívül helyezte a 16/2019. (IV.01.) önkormányzati rendelet. Hatálytalan: 2019. április 2-től [↑](#footnote-ref-3)
3. Módosította a 9/2021. (II.25.) önkormányzati rendelet, hatályos 2021. március 01-től. [↑](#footnote-ref-4)
4. Módosította a 32/2020. (VII.20.) önkormányzati rendelet, hatályos 2020. július 21-től. [↑](#footnote-ref-5)
5. Módosította a 32/2020. (VII.20.) önkormányzati rendelet, hatályos 2020. július 21-től. [↑](#footnote-ref-6)
6. Beillesztette a 13/2019. (III.18.) önkormányzati rendelet, hatályos: 2019. március 19-től [↑](#footnote-ref-7)
7. Hatályon kívül helyezte a 16/2019. (IV.01.) önkormányzati rendelet. Hatálytalan: 2019. április 2-től [↑](#footnote-ref-8)
8. Beillesztette a 13/2019. (III.18.) önkormányzati rendelet, hatályos: 2019. március 19-től [↑](#footnote-ref-9)
9. Hatályon kívül helyezte a 16/2019. (IV.01.) önkormányzati rendelet. Hatálytalan: 2019. április 2-től [↑](#footnote-ref-10)